Bruno Kölniläinen

Bruno Kölniläinen, myös Pyhä Bruno Kölniläinen (noin 1030 – 6.lokakuuta 1101) oli Kartusiaanien sääntökunnan perustaja ja katolisen kirkon pyhimys. Hän on Calabrian ja Saksan suojeluspyhimys. Hänet kuvataan usein pääkallon, ristin tai kirjan kanssa.

Bruno toimi opettajana Reimsissä, jossa hänen oppilaanaan oli muun muassa tuleva paavi Urbanus II, jonka neuvonantajana hän myöhemmin toimi. Oltuaan Reimsin hiippakunnan kanslerina hän perusti Kartusiaanien sääntökunnan. Hänelle myös tarjottiin Calabrian arkkipiispan paikkaa, mutta hän kieltäytyi.

150 px|pienoiskuva|vasen|Pyhä Bruno ristin kanssa.

Kuolemansa jälkeen hänet haudattiin pienen Santa Marian erakkomajan hautausmaalle, josta hänen luunsa löydettiin 1513. Häntä ei varsinaisesti kanonisoitu koskaan, mutta paavi Gregorius XV sisällytti hänet pyhimyskalenteriin vuonna 1623.

 Lähteet 



Luokka:Saksalaiset papit
Luokka:Saksalaiset pyhimykset
Luokka:Kölnin historia
Luokka:Vuonna 1030 syntyneet
Luokka:Vuonna 1101 kuolleet
Luokka:Kristityt munkit